## Zaključci

### NN 9/1992 (21.2.1992.), Zaključci

# SABOR REPUBLIKE HRVATSKE

Sabor Republike Hrvatske na zajedničkoj sjednici svih vijeća
14. veljače 1992. donio je slijedeće

## ZAKLJUČKE

1. Prigodom međunarodnog priznanja Republike Hrvatske. Sabor Republike
Hrvatske odaje priznanje hrabrom hrvatskom vojniku koji je ostavio svoj
dom i sebe podario službi za domovinu baš kao i bezbroj puta u povijesti
borbe hrvatskog naroda za opstanak na ovim prostorima i na taj način,
uz odlučnu volju cjelokupnoga hrvatskog naroda i svih državljana
Republike Hrvatske, te vrhovništva Republike Hrvatske, dao ogroman doprinos
ostvarenju 900-ljetne težnje hrvatskog naroda za vlastitom državom.

2. Sabor Republike Hrvatske prihvaća u cijelosti uvodna izlaganja
predsjednika Sabora Republike Hrvatske, dr. Žarka Domljana i potpredsjednika
Vlade Republike Hrvatske, dr. Mate Granića, o stanju u Republici
Hrvatskoj naxon njenoga međunarodnog priznanja i suglasan je sa ciljevima
za predstojeće razdoblje koji su sadržani u uvodnim izlaganjima.

3. Zastupnici Sabora Republike Hrvatske svjesni su da Republika Hrvatska,
kao samostalna i suverena država, ima posebnu odgovornost u osiguranju
svih pojedinačnih ljudskih sloboda i prava te kolektivnih etničkih
odnosno nacionaloih, prava. Stoga Sabor Republike Hrvatske obvezuje sva
tijela državne vlasti da, u okviru svojih zakonskih ovlaštenja i područja
djelovanja, poduzmu sve potrebite mjere za funkcioniranje pravne države
na cjelokupnom teritoriju Republike Hrvatske.

4. Sabor Republike Hrvatske podržava dolazak Međunarodnih mirovnih
snaga na određena područja unutar međunarodno priznatih
granica Republike Hrvatske te obvezuje izvršnu vlast da učini sve
kako bi na miran način - i uz pomoć međunarodne zajednice
- bio ostvaren, što je moguće prije, puni suverenitet Republike Hrvatske
i na tim područjima:

5. Obvezuje se Vlada Republike Hrvatske da poduzme sve potrebito kako
bi međunarodna zajednica, posebno članice Vijeća sigurnosti
Ujedinjenih naroda, i sve države koje su priznale Republiku Hrvatsku, bile
upoznate sa činjenicom da je na privremeno zaposjednutim područjima
Republike Hrvatske prognano iz svojih domova gotovo cjelokupno hrvatsko
i ostalo nesrpsko pučanstvo, te da je na okupirana područja
pod zaštitom bivše Jugoslavenske narodne armije, Republika Srbija doselila,
i doseljava, građane srpske nacionalnosti i na taj način nasilno
mijenja etničku strukturu stanovništva. Potrebito je međunarodnu
zajednicu izričito upoznati sa relevantnim pokazateljima o broju
hrvatskoga pučanstva, koje je obitavalo na tom području prije
početka rata, te o sustavnom razaranju crkava i kulturno povijesnih
spomenika koji svjedoče o njegovom vjekovnom nastanjivanju tih područja
Svjetska javnost mora saznati da na privremeno zaposjednutim područjima
Republike Hrvatske. na koja se spremaju doći Mirovne snage Ujedinjenih
naroda pripadnici hrvatskog naroda u svojoj vlastitoj domovini nemaju pravo
na život ni na bilo kakvu zaštitu. Zbog toga je neophodno da Vlada Republike
Hrvatske putem nadležnih ministarstava. osigura istinito i pravovremeno
informiranje svjetske javnosti.

6. Obvezuje se Vlada Republike Hrvatske da uz pomoć međunarodne
zajednice naročito sada nakon što je Republika Hrvatske medunarodno
priznata kao ravnopravna država svjetske zajednice naroda, učini
sve kako bi se državljani Republike Hrvatske koji su, u vrijeme dok je
Republika Hrvatska bila u sastavu bivše SFRJ bili regrutirani u bivšu JNA,
puste svojim kućama kako ne bi i dalje bili pro tupravno zadržavani
u jedinicama bivše JNA, te prisiljavani da se na njenoj strani bore protiv
vlastite domovine. Isto tako treba poduzeti sve potrebito kako bi se što
prije svi nezakonito uhićeni civili oslobodili iz zarobljeništva,
a koji se sada nalaze u mnogobrojnim koncentracionim logorima u Republici
Srbiji, kao i na područjima pod kontrolom bivše JNA.

7. Sabor Republike Hrvatske utvrđuje da Republici Hrvatskoj predstoji
u ovom trenutku teška zadaća ne samo povratka privremeno zauzetih
područja već svekolika obnova, kako duhovna, tako i gospodarska,
a naročito obveza povratka svih prognanih u njihove domove, te obvezuje
Vladu Republike Hrvatske da u svojim nadležnostima pripremi sve potrebito
kako bi se to što prije počelo ostvarivati i o tome obavijesti Sabor.

Klasa: 060-01/92-01/02

Zagreb. 14. veljače 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 9/1992-139